**VOLONTERSKI PROGRAM ŠKOLE NIKOLE TESLE, MIRKOVCI**

**POLAZIŠNE OSNOVE**

Osnovna je svrha volonterskoga programa OŠ Nikole Tesle, Mirkovci stvaranje aktivnih sudionika društva, čija je svrha sukreiranje rada zajednice u kojoj žive. Škola, kao odgojno-obrazovna ustanova, ima za cilj prenositi značajke volonterstva mlađim naraštajima te im usaditi osjećaj za bližnje, potrebite i sve ljude koji ih okružuju. Njihovim se djelovanjem u zajednici ostvaruju različite koristi; djelovanjem na školu i užu zajednicu volonteri si kreiraju bolju i poticajniju sredinu te im je lakše ispuniti svoja vlastita očekivanja, interese i želje. Također, zajednica postaje povezanija te ugodnije mjesto za život svih članova. Sudjelovanjem u projektu škola dobije i potrebna sredstva kojima može oformiti volonterski klub te u njega uključiti učenike, njihove roditelje, učitelje i članove uže zajednice te raditi na boljem povezivanju sredine u kojoj škola obavlja svoju odgojno-obrazovnu djelatnost. Klub nastavlja djelovati i nakon sudjelovanja u projektu.

**VOLONTERSKI PROGRAM „TESLA JE U MIRKOVCIMA“**

**Naziv volonterskog programa: „Tesla je u Mirkovcima“**

**Cilj:**

Cilj je programa kreiranje zajednice po mjeri učenika, ali i velikog broja članova uže zajednice u Mirkovcima (Škola, katolička i pravoslavna crkva, Dom za stare i nemoćne, Udruga „Bubamara“, Dom Sv. Ane, Vinkovci te Udruga „Put mira“, Mirkovci).

Specifični ciljevi: senzibiliziranje zajednice za one kojima je pomoć potrebna, njegovanje volonterstva među učenicima, roditeljima učenika i učiteljima, osnivanje i aktivan rad volonterskog kluba, poticanje interkulturalnosti te toleranciji (suživot dominantnog i manjinskog stanovništva).

Opći je cilj zajednica po mjeri učenika, prihvaćanje različitosti i interkulturalnosti našega kraja te odgoj za volontiranje.

**Vrijednosti i načela djelovanja:**

Uz redovnu nastavu i mnoge izvannastavne i izvanučioničke aktivnosti, škola posebnu pozornost posvećuje odgoju i obrazovanju učenika kao važnom preduvjetu suvremenog obrazovanja.

Svi djelatnici Škole inzistiraju na izravnoj komunikaciji s djetetom te komunikacijom između učitelja, učenika i roditelja kako bi ostvarili optimalnu razinu komunikacije i otvorenost naše škole.

S obzirom da se učenicima u školi nudi obrazovanje na hrvatskom jeziku i latiničnom pismu te na srpskom jeziku i ćiriličnom pismu, već dugi niz godina naglašeno je međusobno poštivanje različitosti, tolerancija manjinskih prava te prava većine.

Navedene bi vrijednosti bile dostignute zajedničkim akcijama naše djece gdje bi u neposrednom radu i suradnji više naučili jedni o drugima te se povezali s roditeljima, djelatnicima škole i članovima uže zajednice.

**Mjesto provedbe volonterskog programa:**

Školska zgrada i školsko dvorište, Vinkovci (Dom Sv. Ane, Udruga „Bubamara“), Mirkovci (Dom za starije i nemoćne, Udruga „Put mira“, katolička i pravoslavna crkva).

**Ciljna skupina i korisnici:**

Korisnici usluga volonterskog kluba predviđeni opisom svake pojedine volonterske akcije (npr. štićenici udruge „Bubamara“, staračkoga doma i Doma Sv. Ane, VK). Predstavnici navedenih udruga poslat će nam broj korisnika (npr. 10 – 15 u svakoj akciji).

**Organizacijska struktura volonterskog programa:**

Koordinator i njegov zamjenik pobrinut će se za pravovremeno obavještavanje svim prijavljenih volontera, osnivanje i vođenje volonterskog kluba te međusobno poštivanje i primjereno ponašanje svih članova.

Volonterski je program struktuiran na način da projekt/program koordinira koordinator volontera te njegov zamjenik, a određene aktivnosti vode učitelji uz superviziju koordinatora projekta (npr. nastavnica likovne kulture vodi oslikavanje dvorišnog ulaza, a ne sudjeluje u drugim aktivnostima). U slučaju sporova volontera organizirano je Vijeće volontera (10 članova) koji donose odluke u skladu s ciljevima/potrebama projekta te u dogovoru s koordinatorom. U navedeno Vijeće volontera spadaju predstavnici učitelja/stručnih suradnika, učenika i roditelja (npr. 3 predstavnika iz svake skupine).

**Informiranje o volonterstvu i promocija volonterstva u školi:**

Za informiranje sudionika u projektu zadužen je koordinator projekta, s obzirom da je ujedno i jedan od administratora mrežnih stranica škole, FB grupe škole te YouTube kanala škole. Također, u školi će biti organiziran i javno predstavljen info kutak koji će uređivati koordinator i učenici projekta. Obavijesti će stizati prije i nakon provedenih akcija, a učenici (po dogovoru) će, uz pomoć koordinatora, izrađivati izvješća za obavijesti na navedenim internetskim stranicama.

U provedbu aktivnosti uključit će se i web/filmska radionica koja će fotografijama i videozapisima popratiti odvijanje aktivnosti.

**Volonteri i način odabira volontera:**

Učenici 6., 7. i 8. razreda (kasnije i mlađa djeca) uz suglasnost roditelja, roditelji učenika, djelatnici škole. Projektom „Školontiranje“ predviđeno je 10 stalnih članova od strane djece (spol 50% dječaci, 50% djevojčice; okvirno), 3 roditelja po akciji te 2 djelatnika. Također, broj učenika će se povećavati, a neki će učenici sudjelovati samo u nekim akcijama/aktivnostima.

Volonteri će napisati kratko motivacijsko pismo i/ili ispuniti upitnik za pristupanje navedenom projektu. Profil volontera ovisi o planiranim aktivnostima (primjerice, likovno nadarena djeca sudjeluju u oslikavanju stražnjeg ulaza, a komunikativna djeca idu u Dom za starije i nemoćne kako bi provodili vrijeme sa štićenicima doma). Vanjski volonteri mogu biti od strane suradnje s crkvama (npr. KUD ili folklor) te predstavnici PRONI centra, Osijek. Roditelji koji budu uključeni u projekt ne moraju nužno biti roditelji djece koja sudjeluju u projektu. Volontere biraju školski koordinator volontiranja te njegov zamjenik.

**Edukacija i priprema volontera :**

Edukacije volontera provodit će, kako je dalje opisano, volonteri PRONI Centra te Volonterskog kluba, Osijek. Prije dolaska volontera, koordinator projekta će, nakon održane prijave volontera, organizirati sastanak kako bi sve sudionike obavijestio o konkretnim aktivnostima sudjelovanja u projektu te im pojasnio pojam i značaj volontiranja (bilo bi vrlo značajno, za uspješno provođenje edukacije volontera, dobiti prezentaciju od strane nositelja projekta za sastanak s volonterima). Sastanci bi bili održani na početku nastavne godine te dodatno prije svake pojedine akcije.

Bili bi zahvalni za prezentaciju koju bi mogli predstaviti roditeljima, a posjet bi bio odličan, ukoliko za to bude mogućnosti.

Kroz projekt „Školontiranje“ PRONI Centar za socijalno podučavanje provest će edukaciju „Biti volonter“ za članove školskih volonterskih klubova u Vukovarsko-srijemskoj županiji. Na edukaciji će sudjelovati koordinator/ica školskog volonterskog kluba, njegov/njezin zamjenik/ica, 3 roditelja učenika te 10 učenika uključenih u školski volonterski klub. Edukacija će trajati 4 sata, a uključit će sljedeće teme: uvod u volonterstvo, dobrobiti i vrijednosti volonterstva, motivacija za volontiranje, volontiranje u organizaciji, primjeri iz prakse. Edukacija će biti organizirana početkom 2. polugodišta školske godine 2017./18.

U svrhu planiranja, pripreme i provedbe školskih volonterskih akcija, PRONI Centar za socijalno podučavanje u 2. polugodištu školske godine 2017./18. održat će edukaciju „Naše školonterske akcije“ u trajanju 2 dana (4 sata dnevno). Na edukaciji će sudjelovati koordinator/ica školskog volonterskog kluba, njegov/njezin zamjenik/ica, 3 roditelja učenika te 10 učenika uključenih u školski volonterski klub. Program edukacije uključit će sljedeće teme: uloga volonterstva u životu škole, prednosti školskog volontiranja, kako pokrenuti akciju u školi – planiranje školskih volonterskih akcija, promocija i pronalaženje volontera, uključivanje drugih roditelja, nastavnika i učenika, podrška volonterskim akcijama u školi.

S ciljem jačanja zajedničkih kapaciteta predstavnika organizacija civilnog društva, škola i samih učenika u području planiranja, pripreme i provedbe volonterskih akcija u zajednici, PRONI Centar za socijalno podučavanje krajem školske godine 2017./18. održat će edukaciju „Aktiviraj zajednicu“ u trajanju 3 dana (5 sati dnevno). Na edukaciji će sudjelovati učenici, koordinator/ica školskog volonterskog kluba, njegov/njezin zamjenik/ica, roditelji te predstavnici organizacija civilnog društva. Edukacija će uključiti sljedeće teme: pojam i važnost zajednice, briga o zajednici, mapiranje zajednice i njezinih potreba za volonterstvom, međusektorska suradnja u zajednici, elementi afirmacije u zajednici, metode rada u zajednici, ideje za aktivnu zajednicu. Ova edukacija bit će osnova za provedbu zajedničkih volonterskih akcija u zajednici kroz koje će škola ostvariti suradnju s jednom organizacijom civilnog društva u lokalnoj zajednici.

**Izrada rasporeda volontiranja:**

Raspored volontiranja izrađuju koordinator i zamjenik projekta, sukladno planiranim volonterskim aktivnostima, a provedba će biti realizirana u suradnji s volonterima.

**Aktivnosti volonterskog programa:**

U prilogu se nalaze planirane aktivnosti (inicijalno) koje planirano provesti u nastavnoj 2017./2018. te 2018./2019. godini. Iskreno se nadamo da će sve navedene aktivnosti biti realizirane, a u navedenim će aktivnostima sudjelovati zainteresirani učenici 6., 7. i 8. razreda (jednu nastavnu godinu), njihovi roditelji, djelatnici škole te (mogući) vanjski suradnici. Planirali smo 9 aktivnosti; 5 u školi te 4 izvan škole.

Planirane aktivnosti:

|  |  |
| --- | --- |
| **NAZIV AKCIJE** | **1. Uređenje školskog dvorišta** |
| **OPIS ZADATAKA** | S obzirom da je školsko dvorište u vrlo lošem stanju, potrebno ga je počistiti, pokositi i urediti. Potrebno je počupati korov, urediti drvored i zelene površine te izraditi i postaviti koševe za smeće. |
| **VRIJEME VOLONTIRANJA** | Proljeće/ljeto 2018. (svibanj/lipanj) |
| **POTREBNE KVALIFIKACIJE** | Dobra volja, pristojnost, suradljivost |
| **BROJ VOLONTERA** | 10-15 |
| **VRSTA VOLONTERA (učenici, roditelji ili vanjski volonteri)** | Učenici, roditelji |

|  |  |
| --- | --- |
| **NAZIV AKCIJE** | **2. Oslikavanje stražnjeg ulaza u školu** |
| **OPIS ZADATAKA** | Oslikavanje učionice s vanjske, dvorišne strane motivima iz života i djela Nikole Tesle, po kojem naša škola nosi ime. |
| **VRIJEME VOLONTIRANJA** | Rujan/listopad 2018. **(1/2 veće akcije)** |
| **POTREBNE KVALIFIKACIJE** | Likovna darovitost, kreativnost, strpljenje |
| **BROJ VOLONTERA** | 10 |
| **VRSTA VOLONTERA (učenici, roditelji ili vanjski volonteri)** | Učenici, roditelji, vanjski suradnici |

|  |  |
| --- | --- |
| **NAZIV AKCIJE** | **3. Čišćenje snijega** |
| **OPIS ZADATAKA** | Kontinuirano čišćenje snijega ispred ulaza učenika u školu kako bi izbjegli moguće povrede te potaknuli timski rad učenika |
| **VRIJEME VOLONTIRANJA** | Kontinuirano tijekom zime 2018./2019. |
| **POTREBNE KVALIFIKACIJE** | Dobra volja, rad s alatom |
| **BROJ VOLONTERA** | 5-10 |
| **VRSTA VOLONTERA (učenici, roditelji ili vanjski volonteri)** | Učenici, roditelji |

|  |  |
| --- | --- |
| **NAZIV AKCIJE** | **4. Praćenje urednosti i krečenje učionice** |
| **OPIS ZADATAKA** | Kontinuirano praćenje urednosti učionica te krečenje najurednije učionice. **(2/2 veće akcije)** |
| **VRIJEME VOLONTIRANJA** | Kontinuirano tijekom dvije nastavne godine; krečenje u lipnju 2019. godine |
| **POTREBNE KVALIFIKACIJE** | Dobra volja, marljivost, baratanje priborom za krečenje |
| **BROJ VOLONTERA** | 5-10 |
| **VRSTA VOLONTERA (učenici, roditelji ili vanjski volonteri)** | Učenici, roditelji |

|  |  |
| --- | --- |
| **NAZIV AKCIJE** | **5. Učenici za učenike, veliki za male** |
| **OPIS ZADATAKA** | Kontinuirana pomoć učenicima razredne nastave od strane učenika predmetne nastave (učenici daju instrukcije) |
| **VRIJEME VOLONTIRANJA** | Kontinuirano tijekom dvije nastavne godine |
| **POTREBNE KVALIFIKACIJE** | Dobra volja, zavidna razina znanja učenika predmetne nastave |
| **BROJ VOLONTERA** | 5-10 |
| **VRSTA VOLONTERA (učenici, roditelji ili vanjski volonteri)** | Učenici |

|  |  |
| --- | --- |
| **NAZIV AKCIJE** | **6. Aktivnosti s korisnicima Udruge „Bubamara“** |
| **OPIS ZADATAKA** | Suradnja s djelatnicima i korisnicima udruge „Bubamara“, Vinkovci – provođenje zajedničkog vremena s djecom s poteškoćama |
| **VRIJEME VOLONTIRANJA** | U dva navrata u Udruzi, dva puta u školi (priredba), u dogovoru s udrugom |
| **POTREBNE KVALIFIKACIJE** | Dobra volja, empatičnost, otvorenost |
| **BROJ VOLONTERA** | 5-10 |
| **VRSTA VOLONTERA (učenici, roditelji ili vanjski volonteri)** | Učenici, roditelji, vanjski suradnici |

|  |  |
| --- | --- |
| **NAZIV AKCIJE** | **7. Suradnja sa staračkim domom u Mirkovcima** |
| **OPIS ZADATAKA** | Provođenje slobodnog vremena (društvene igre) sa starijima i nemoćnima – poticanje međugeneracijske solidarnosti |
| **VRIJEME VOLONTIRANJA** | U dva navrata u Domu, dva puta u školi (priredba) – u dogovoru s domom |
| **POTREBNE KVALIFIKACIJE** | Dobra volja, opuštenost, ljubaznost, znanje pravila društvenih igara |
| **BROJ VOLONTERA** | 5-10 |
| **VRSTA VOLONTERA (učenici, roditelji ili vanjski volonteri)** | Učenici, roditelji, vanjski suradnici |

|  |  |
| --- | --- |
| **NAZIV AKCIJE** | **8. Dom Sv. Ane** |
| **OPIS ZADATAKA** | Provođenje slobodnog vremena (društvene igre i druženje) s korisnicima Dječjeg doma Sv. Ane |
| **VRIJEME VOLONTIRANJA** | U dva navrata u Domu, dva puta u školi (priredba) – u dogovoru s domom |
| **POTREBNE KVALIFIKACIJE** | Dobra volja, opuštenost, ljubaznost, znanje pravila društvenih igara |
| **BROJ VOLONTERA** | 5-10 |
| **VRSTA VOLONTERA (učenici, roditelji ili vanjski volonteri)** | Učenici, roditelji, vanjski suradnici |

|  |  |
| --- | --- |
| **NAZIV AKCIJE** | **9. Suradnja s crkvama** |
| **OPIS ZADATAKA** | Uređenje okoliša katoličke i pravoslavne crkve od strane škole; organiziranje KUD-a i/ili folklorne grupe od strane crkve te posjet školama (vanjski volonteri) |
| **VRIJEME VOLONTIRANJA** | Dvije akcije čišćenja okoliša crkvi (jednom katolička, jednom pravoslavna) – proljeće 2019.; pomoć crkava pri organiziranju njegovanja vjerskih i narodnih običaja |
| **POTREBNE KVALIFIKACIJE** | Dobra volja, stručnost vanjskih suradnika (predstavnici crkava), pripadnost religiji |
| **BROJ VOLONTERA** | 5-10 |
| **VRSTA VOLONTERA (učenici, roditelji ili vanjski volonteri)** | Učenici, roditelji, vanjski suradnici |

**Očekivanja i odgovornosti od volontera:**

Odabranih deset učenika, tri roditelja (po akciji) i dva djelatnika iz škole čine bazu za vrijeme čitavog provođenja projekta „Školontiranje“ u školi. Koordinator i njegov zamjenik pobrinut će se za pravovremeno obavještavanje svim prijavljenih volontera, osnivanje i vođenje volonterskog kluba te međusobno poštivanje i primjereno ponašanje svih članova. Od volontera se očekuje da bude suradljiv, empatičan i uvijek spreman pomoći, poštivajući uzrast djece ili korisnika navedenih aktivnosti (npr. kada se radi sa starijim osobama). Svrha je djelovanja volontera uključivanje sve većeg broja učenika u volonterski klub i nakon provedenog projekta. Od roditelja se očekuje svesrdna podrška učenicima te pomoć pri izvođenju planiranih aktivnosti. Koordinator i zamjenik volonterskog kluba koordinirat će programom te vlastitim primjerom pokazati značaj odgoja za volontiranje.

**Način praćenja i evaluacije angažmana volontera:**

Po završetku navedenih aktivnosti svaki će volonter vrednovati provedenu aktivnost, navesti svoje mišljenje o uspješnosti provedbe aktivnosti te ukazati na možebitne nedostatke u provedbi. Također, važno je da se svaki volonter i samovrednuje te pokuša objektivno sagledati svoj doprinos u aktivnosti. Za vrednovanje koristimo se intervjuom i upitnicima.

Nakon realizacije svake pojedine aktivnosti također je značajno nagraditi aktivnost volontera, posebice djece koja sudjeluju u provedbi volonterskog programa, odnosno odgoju za volontiranje.

**Sustav nagrađivanja:**

- svaki će volonter biti nagrađen po završetku akcije (moguće i nakon evaluacije)

- izrada narukvica u boji (svakoj akciji dodati neku od boja) i predaja učeniku po završetku akcije

- javna dodjela i pohvala na kraju nastavne godine (dodjela diploma/zahvalnica za sudjelovanje)

- organiziranje zajedničkog druženja volontera (zajednički obrok, sportske aktivnosti, provođenje zajedničkog vremena, …)

- objavljivanje popisa i pohvala na školskim mrežnim stranicama i društvenim mrežama

S obzirom da se radi o volontiranju, nije nužno davati materijalne stvari učenicima, ali moguće je pokloniti im male stvari pažnje: čokolada, knjiga, školski pribor i sl.

**Potrebni resursi za provedbu volonterskog programa:**

S obzirom da su predstavnici PRONI Centra, Osijek naveli da će sve škole u projektu biti opremljene nekim od nastavnih pomagala, potrebno je osnovati volonterski klub te ga opremiti.

Navedene su dvije veće akcije za koje nositelji projekta omogućuju 2000 kn po akciji. U našoj će školi to biti sljedeće akcije:

**2. Oslikavanje stražnjeg ulaza u školu,**

**4. Praćenje urednosti i krečenje učionice.**

Za prvu je akciju potreban šmirgl papir, zaštitne rukavice i zaštitne naočale za učenike i djelatnike te boja za beton.

Za drugu je akciju potrebno pribaviti zaštitni najlon, ljestve, zaštitne rukavice i naočale, boju za zidove te koncentrate boje.

U Mirkovcima 22.12.2017. godine.

Program izradili:

Alen Turjak, školski pedagog (koordinator u školi)

Slobodan Cvijović-Gorša, učitelj matematike (zamjenik)